смешни случки за Бръснари
Един човек решил да се подстриже. Влязъл в някаква бръснарница. И що да - види?... Служителят бил пиян като талпа! Клиентът казал предпазливо:
- Добър ден, исках малко да си подкъся косата, ама...
Бръснарят станал със залитане и след малко паднал по очи! Изправил се с псувни и на зиг-заг тръгнал към шкафчето с оборудването. Извадил оттам една огромна ножица и изломотил:
- Ссссядддааай на сстоолаа!
Посетителят се поколебал боязливо:
- Знаете ли, май е по-добре да дойда някой друг път!
Другият се опулил:
- Щщщо, бббе? Кккакккъв е пппроблеммма?
Клиентът отговорил възпитано:
- Не се сърдете, но виждам, че сте се почерпил солидно с алкохол и не сте в състояние да работите!
Бръснарят махнал с ръка пренебрежително:
- Гггглупосссти! Нннищщщо ммми ннняммма, бе! Само ммми покажжжи кккъддде ттточчно ттти е ггглавввата!